《和刘景文路分成考》
宋代·杨杰

新春书一考，旧学惜三馀。弗厌诗情淡，从教世味疏。

清时闲将帅，长日玩图书。爱我锦溪月，约来相伴居。

作者简介：无为人，字次公，自号无为子。仁宗嘉祐四年进士。神宗元丰中官太常，凡礼乐之事皆预讨论。与范镇议乐有异，多攻之。哲宗元祐中为礼部员外郎，出知润州，除两浙提点刑狱。卒年七十。有《无为集》、《乐记》。